English: Thank you very much for those points. Again, we're largely in agreement - on that very last one, absolutely. We are working on two things around the Vagrancy Act, first is how far we can go in Wales to disapply it - we can't repeal it, but how far we can go to disapply formally. And then, secondly, how far we can work with partners to ensure that it's not used, even where we haven't been able to formally do that. So, I can assure you that those are ongoing active discussions. I share your belief that it's archaic and a highly unsympathetic way of treating people in vulnerable position. As well as that, we're looking to roll out our trauma-informed approach to this right across public services as rapidly as we possibly can. So, getting the trauma-informed training out to the police who are on the sharp line and the range of teams in city centres and that kind of thing is also very much a part of that. So, I share your view on all of that. We will be publishing the action report early next week and I'll provide a written statement to the Assembly outlining the actions we will be taking in response to that at the same time. So, you'll have the report in writing, Deputy Presiding Officer, with a written statement from me saying what the initial actions are to take that forward. I very much want to have my own feet held to the flames on this, so we're going to publish the actions and the timelines, and then - I expect Assembly Members are all on the same page on this - to be sure that we are going as fast as we possibly can to end the scourge of rough-sleeping. Then, Leanne Wood's analysis around what we need to do I completely agree with. So, we currently have a piece of academic research going on about priority need replacement, the outreach programmes and so on. When you see the action group's report, you'll see that they're very much on the same page - no surprises there - and we will be looking at what temporary measures we can do to take away some of the barriers in the short term while we get the legislative framework in place to do it in the longer term. But the bottom line here is to get the hearts and minds of the people administering the system into the right place. The legalisation is only enough if everybody is on the same page. So, it is about working with local authority partners in particular, their homelessness groups, about what they perceive as the barriers and getting them into the right frame of mind, and, alongside my colleague Vaughan Gething, getting the mental health and substance abuse services lined up at the same time. Because, no surprises, Deputy Presiding Officer, if you find yourself homeless, you rapidly find that your mental health deteriorates, even if it is was perfectly fine in the first place. All of us occasionally have a glass of wine if we've had a bad day. People who can't afford that rapidly decend into other kinds of substance use in order to ameliorate what is an unacceptable situation that they find themselves in. Your heart can only go out to them. Together, we can wrap the services around them that they need to put their lives back on track.
Welsh: Diolch yn fawr iawn i chi am y pwyntiau hynny. Unwaith eto, rydym ni'n gytûn i raddau helaeth - ar y pwynt olaf, yn bendant. Rydym yn gweithio ar ddau beth o ran y Ddeddf Crwydreiaeth. Yn gyntaf, pa mor bell y gallwn ni fynd yng Nghymru i ddatgymhwyso'r Ddeddf - ni allwn ei diddymu, ond pa mor bell y gallwn ni fynd i'w datgymhwyso'n ffurfiol. Ac yna, yn ail, i ba raddau y gallwn ni weithio gyda phartneriaid i sicrhau nad yw'r Ddeddf yn cael ei defnyddio, hyd yn oed pan nad ydym wedi gallu gwneud hynny'n ffurfiol. Felly, gallaf eich sicrhau bod y rhain yn drafodaethau sy'n digwydd yn barhaus. Rwyf i o'r un farn â chi ei bod hi'n perthyn i'r oes o'r blaen ac yn ddull hynod ddigydymdeimlad o drin pobl mewn sefyllfa fregus. Yn ogystal â hynny, rydym yn gobeithio cyflwyno ein dull ni o weithredu yn seiliedig ar drawma ar draws y gwasanaethau cyhoeddus mor gyflym â phosibl. Felly, mae sicrhau bod yr hyfforddiant yn seiliedig ar drawma ar gael i'r heddlu, sydd ar y llinell flaen, a'r amrywiaeth o dimau yng nghanol dinasoedd, a'r math hwnnw o beth, yn rhan bwysig o hyn hefyd. Felly, rwyf i o'r un farn â chi yn hynny i gyd. Byddwn yn cyhoeddi adroddiad y grŵp gweithredu tua dechrau'r wythnos nesaf a byddaf yn rhoi datganiad ysgrifenedig i'r Cynulliad yn amlinellu'r camau y byddwn ni'n eu cymryd wrth ymateb i hynny ar yr un pryd. Felly, bydd gennych chi'r adroddiad yn ysgrifenedig, Dirprwy Lywydd, gyda datganiad ysgrifenedig gennyf i yn dweud beth fydd y camau cyntaf i fwrw ymlaen â hyn. Rwy'n awyddus iawn i fod yn atebol am fy ngweithredoedd ynglŷn â hyn, ac felly byddwn yn cyhoeddi'r camau gweithredu a'r amserlenni, ac yna - rwy'n disgwyl bod Aelodau'r Cynulliad i gyd o'r un meddylfryd yn hyn o beth - sicrhau ein bod ni'n gweithio mor gyflym â phosibl i gael gwared ar y pla o gysgu ar y stryd. Yna, rwy'n cytuno'n llwyr â dadansoddiad Leanne Wood ynglŷn â'r hyn y mae angen inni ei wneud. Felly, ar hyn o bryd mae gennym ddarn o waith ymchwil academaidd sy'n cael ei wneud ynglŷn â disodli angen blaenoriaethol, y rhaglenni allgymorth ac ati. Pan welwch chi adroddiad y grŵp gweithredu, fe welwch eu bod nhw o'r un meddylfryd i raddau helaeth iawn - nid oes dim yn annisgwyl yn hynny - ac fe fyddwn yn ystyried pa fesurau dros dro y gallwn ni eu cyflawni i gael gwared ar rai o'r rhwystrau yn y byrdymor wrth inni roi'r fframwaith deddfwriaethol ar waith i wneud hynny yn y tymor hwy. Ond y peth sylfaenol yw tywys gweinyddwyr y system, yn eu calonnau a'u meddyliau, hyd at y safbwynt sy'n gymwys. Nid yw'r deddfu'n ddigonol heb i bawb fod o'r un meddylfryd. Felly, mae hyn yn golygu gweithio gyda phartneriaid awdurdodau lleol yn benodol, eu grwpiau digartrefedd, ynghylch yr hyn y maen nhw'n eu gweld yn rhwystrau a sefydlu'r meddylfryd cywir yn eu plith nhw ac, ochr yn ochr â'm cydweithiwr Vaughan Gething, sicrhau bod y gwasanaethau iechyd meddwl a chamddefnyddio sylweddau yno gyda'i gilydd ar yr un pryd. Oherwydd, nid oes dim yn annisgwyl yn hyn, Dirprwy Lywydd, os ydych chi'n cael eich hunan yn ddigartref, buan iawn y byddwch chi'n sylwi bod eich iechyd meddwl yn gwaethygu, hyd yn oed pe bai'n berffaith iach ar y dechrau. Mae pob un ohonom yn yfed gwydraid o win o bryd i'w gilydd os ydym wedi cael diwrnod annifyr. Mae pobl nad ydyn nhw'n gallu fforddio hynny'n troi'n gyflym iawn at fathau eraill o sylweddau i'w defnyddio ar gyfer lleddfu'r sefyllfa annerbyniol y maen nhw ynddi. Ni allwch ond cydymdeimlo â nhw. Gyda'n gilydd, fe allwn ni sicrhau bod y gwasanaethau angenrheidiol yn eu cofleidio ar gyfer rhoi eu bywyd ar y trywydd iawn unwaith eto.